Deutsche Bahn va încasa miliarde
Potrivit surselor care au preferat să rămână anonime, Deutsche Bahn ar urma să obțină între 10 și 15 miliarde de euro din vânzarea diviziei sale de logistică, DB Schenker. Compania se așteaptă să atragă cel puțin 10 potențiali cumpărători pentru această divizie, care are prezență și în România. Se speră că contractul de vânzare va fi semnat în cursul semestrului doi al anului 2024. Această informație a fost comunicată miercuri pentru Reuters.
"Cred că vom avea 10 licitatori", susţin sursele.
Până la sfârșitul acestei luni, ofertele inițiale cu prețul de achiziție trebuie depuse, după care numărul de licitatori va fi semnificativ redus. "Cred că nu vor rămâne mai mult de doi-trei", au adăugat sursele.
Acestea au estimat că tranzacția, evaluată între 12 și 15 miliarde de euro, va fi finalizată oficial în 2025.
Societatea are datorii mari
Deutsche Bahn dorește să vândă divizia sa de logistică pentru a se concentra pe afacerea sa principală de transport feroviar din Germania. Și pentru a reduce povara datoriei sale, care depășește 30 de miliarde de euro. Cu toate acestea, în ultimii ani, Schenker a reprezentat cea mai importantă sursă de profit pentru compania germană de stat.
Printre potențialii cumpărători se numără companii logistice precum Deutsche Post și investitori financiari.
În ciuda faptului că marile companii de logistică au beneficiat de creșterea costurilor de transport în urma pandemiei de Covid-19, tarifele au început să scadă în ultimele luni, odată cu încetinirea economiei mondiale. Schenker, care operează transporturi terestre, aeriene și maritime, a contribuit la revenirea Deutsche Bahn pe profit în 2023.
DB Schenker este un furnizor global de servicii logistice și de transport, cu peste 76.000 de angajați la nivel mondial, responsabil pentru mai mult de o treime din veniturile Deutsche Bahn.
Vânzarea DB Schenker a devenit inca din 2022 un subiect de discuţie în coaliţia guvernamentală condusă de cancelarul Olaf Scholz. Partidul Liberal Democrat (FDP) şi verzii, partenerii social-democraţilor în coaliţia guvernamentală, sunt de acord ca grupul Deutsche Bahn să se concentreze pe transportul de pasageri şi marfă din Germania.
Amintim că DB Schenker este un furnizor global de servicii logistice şi de transport. Cu peste 75.000 de angajaţi la nivel mondial, responsabil pentru mai mult e o treime din veniturile Deutsche Bahn.
În prima jumătate a acestui an, Schenker a realizat un profit operaţional de aproape 1,2 miliarde de euro. Totodată, DB Schenker deţine în România spaţii logistice la Bucureşti, Arad, Constanţa, Craiova, Giurgiu, Cluj-Napoca.